SK Úradný vestník Európskej únie C 198/16

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 198/05

Č. pomoci: XA 17/09

Členský štát: Slovinská republika

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Spolufinancovanie poistného poľnohospodárskej produkcie na rok 2009 - Sofinanciranje zavarovalnih premij za zavarovanje kmetijske proizvodnje za leto 2007

Právny základ: Uredba o spremembah in dopolnitvah Uredbe o sofinanciranju zavarovalnih premij za zavarovanje kmetijske proizvodnje in ribištva za leto 2009

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2009

Ročné výdavky plánované v rámci schémy štátnej pomoci alebo celková výška individuálnej pomoci poskytnutej podniku: Plánované výdavky na rok 2009 predstavujú 9 947 980 EUR.

Maximálna intenzita pomoci: Spolufinancovanie sa vzťahuje na 50 % výdavkov na poistné pri poistení poľnohospodárskych plodín proti poškodeniu krupobitím, požiarom, úderom blesku, jarným mrazom, víchricou a povodňami. Pokiaľ ide o poistenie hospodárskych zvierat proti úhynu, zabitiu na príkaz veterinárneho lekára a ekonomickému zabitiu z dôvodu nákazy, spolufinancovanie poistného sa stanoví v absolútnom vyjadrení na druh a kategóriu zvierat, pričom nesmie prevyšovať 50 % oprávnených nákladov na poistné.

Dátum implementácie: Počnúc dátumom uverejnenia registračného čísla žiadosti o výnimku na internetovej stránke Generálneho riaditeľstva pre poľnohospodárstvo a rozvoj vidieka Komisie Európskych spoločenstiev.

Trvanie schémy štátnej pomoci alebo poskytovania individuálnej pomoci: Pomoc sa môže poskytnúť na poistné zmluvy uzatvorené do 31. decembra 2009.

Účel pomoci: pomoc malým a stredným podnikom

Prehľad článkov nariadenia Komisie (ES) č. 1857/2006 a oprávnené výdavky: Schéma štátnej pomoci obsahuje opatrenia a oprávnené náklady, ktoré predstavujú štátnu pomoc v súlade s článkom 12 nariadenia Komisie (ES) č. 1857/2006 z 15. 12. 2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16. 12. 2006, s. 3):

12. článok 15 nariadenia Komisie: Pomoc na platby poistného vrátane spolufinancovania poistného pri poľnohospodárskych výrobkoch.

Príslušné odvetvie hospodárstva: poľnohospodárstvo

Názov a adresa orgánu poskytujúceho pomoc:

Ministrstvo za kmetijstvo gozdarstvo in prehrano Dunajska 58 SI-1000 Ljubljana SLOVENIJA

Agencija RS za kmetijske trge in razvoj podeželja Dunajska 160 SI-1000 Ljubljana SLOVENIJA

Webová stránka: http://www.uradni-list.si/1/objava.jsp?urlid=200936&objava=1710

http://www.uradni-list.si/1/objava.jsp?urlid=2008126&objava=5748

Ďalšie údaje: Účelom platby podielu výdavkov za poistné je motivovať poľnohospodárskych výrobcov, aby sa sami poisťovali proti možným stratám v dôsledku prírodných pohrôm alebo nepriaznivého počasia, a pritom prijímali zodpovednosť za riadenie takýchto rizík v oblasti pestovania plodín na ornej pôde a chovu hospodárskych zvierat.

Nariadenie a zmenená a doplnené nariadenie spĺňajú požiadavky nariadenia Komisie (ES) č. 1857/2006 týkajúce sa pomoci na platby poistného a všeobecné platné ustanovenia (postup pred poskytnutím pomoci, kumulácia, transparentnosť a kontrola pomoci).

Branko RAVNIK Generalni direktor Direktorata za kmetijstvo

Č. Pomoci: XA 65/09

Členský štát: Spojené kráľovstvo

Región: Anglicko

Názov schémy štátnej pomoci alebo názov podniku prijímajúceho individuálnu štátnu pomoc: England Catchment Sensitive Farming (CSF) Capital Grant Scheme 2009/2010

Právny základ: Schéma pomoci sa nezakladá na zákone, účasť na nej je dobrovoľná. V zákone o poľnohospodárstve (The Agriculture Act) z roku 1986 (časť 1c) sa ustanovuje právny základ na poskytovanie služieb vládou v súvislosti s akoukoľvek poľnohospodárskou činnosťou.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: do 9 miliónov GBP

Maximálna intenzita pomoci: Maximálna intenzita pomoci je 60 % v súlade s článkom 4 nariadenia (ES) 1857/2006.

Dátum implementácie: Grantová pomoc sa začne 2. marca 2009, kedy sa môžu začať predkladať žiadosti. Žiadosti sa budú hodnotiť od tohto dátumu, pomoc sa však poskytne až od dňa, keď Komisia uverejní zhrnutie schémy pomoci.

Poznámka: Tento rok je tretím rokom trvania schémy pomoci, ktorá sa uplatňovala už počas rokov 2007/2008 a 2008/2009 (pozri Ďalšie informácie).

Trvanie schémy štátnej pomoci alebo individuálnej štátnej pomoci: Prihlášky o schému pomoci sa prijímajú do 30. apríla 2009. Žiadosti sa musia predložiť do 26. februára 2010, aby sa platby mohli vykonať do 31. marca 2010. Granty podliehajú podmienkam platným do 31. marca 2015.

Účel pomoci: Ochrana životného prostredia. Cieľom CSF je podporiť včasnú dobrovoľnícku činnosť poľnohospodárov pri riešení rozptýleného znečistenia vody vplyvom poľnohospodárstva v 50 prioritných povodiach. Schéma pomoci poskytuje grantovú pomoc na zdokonalenie alebo inštaláciu zariadení, ktoré by zlepšili kvalitu vody znížením rozptýleného znečistenia.

Schéma pomoci prispeje k dosiahnutiu domácich a medzinárodných cieľov v oblasti ochrany životného prostredia, najmä rámcovej smernice o vode. Pomoc bude prebiehať v súlade s článkom 4 nariadenia 1857/2006 a oprávnenými nákladmi budú investície do poľnohospodárskych podnikov.

Príslušné odvetvia: Príjemcovia grantovej schémy budú malé a stredné podniky zapojené do výroby poľnohospodárskych produktov. Všetky pododvetvia sú oprávnené.

Názov a adresa orgánu poskytujúceho pomoc: Štatutárnym orgánom zodpovedným za program je:

Department for Environment, Food and Rural Affairs (Defra)

Water Quality Division

Ergon House,

Horseferry Road

London

SW1P 2AL

UNITED KINGDOM

Organizáciou prevádzkujúcou schému je:

Natural England

Integrated Services & Partnerships Team

John Dower House

Crescent Place

Cheltenham

Gloucestershire

GL50 3RA

UNITED KINGDOM

Internetové stránky: Viac informácií o CSF Capital Grant Scheme a o širšej iniciatíve England Catchment Sensitive Farming Delivery Initiative, spoločne s úplným znením tohto dokumentu je možné nájsť na http://www.defra.gov.uk/farm/environment/water/csf – kliknite na State Aid v ľavej časti tejto stránky.

Kliknite na England Catchment Sensitive Farming Delivery Initiative: State Aids, kde nájdete úplné znenie žiadostí o štátnu pomoc na rok 2009/2010. http://www.defra.gov.uk/farm/environment/water/csf/grants/state-aid.htm

Ďalšie informácie: Táto schéma pomoci nahrádza XA 185/08 (England Catchment Sensitive Farming Capital Grant Scheme 2008 až 2015 (XA 149/08 zrevidovaná), ktorá je už uzavretá.

Č. Pomoci: XA 126/09

Členský štát: Slovenská republika

Región: všetky regióny v rámci Slovenskej republiky, t.j. Bratislavský kraj, Západné Slovensko, Stredné Slovensko a Východné Slovensko.

Názov schémy štátnej pomoci alebo názov spoločnosti prijímajúcej individuálnu pomoc: Schéma štátnej pomoci na úhradu straty na hospodárskych zvieratách a ich produktoch v dôsledku nariadeného opatrenia.

Právny základ: Právnym základom pre poskytnutie pomoci sú:

článok 10 ods. 2 až 8 nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“),

článok 14 nariadenia vlády SR č. 369/2007 Z. z. o niektorých podporných opatreniach v pôdohospodárstve v znení nariadenia vlády SR č. 159/2008 Z. z. (ďalej len „nariadenie vlády č. 369/2007 Z. z.“),

zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),

zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“).

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Objem finančných prostriedkov určených na realizáciu schémy zverejní poskytovateľ na svojej internetovej stránke http://www.land.gov.sk

Predpokladaný objem finančných prostriedkov v rámci schémy je na rok 2009: 2 655 513 EUR

Predpokladaný objem finančných prostriedkov v rámci schémy je na jeden rok od roku 2010: 2 655 513 EUR

Celkový predpokladaný rozpočet na poskytnutie pomoci na úhradu straty na hospodárskych zvieratách a ich produktoch v dôsledku nariadeného opatrenia je v priebehu obdobia rokov 2009 – 2013: 13 277 565 EUR

Maximálna hodnota pomoci: Dotácia sa poskytuje do 100 % vypočítanej straty v hrubom vyjadrení.

Dátum implementácie:

a) Schéma nadobúda platnosť a účinnosť od dátumu pridelenia identifikačného čísla žiadosti o výnimku a uverejnenia súhrnných informácií na webovej stránke Generálneho riaditeľstva Európskej komisie pre poľnohospodárstvo a rozvoj vidieka a na webovej stránke ministerstva http://www.mpsr.sk

b) Zmeny v schéme je možné vykonať formou písomných dodatkov. Zmeny okrem zmien formálneho a administratívneho charakteru budú oznámené Európskej komisii formou súhrnných informácií a vstúpia do platnosti po uverejnení súhrnných informácií na internetovej stránke DG AGRI.

c) Zmeny v európskej legislatíve podľa bodu B. tejto schémy alebo v akejkoľvek s ňou súvisiacej legislatíve musia byť premietnuté do schémy v priebehu šiestich mesiacov od nadobudnutia ich účinnosti.

Trvanie schémy štátnej pomoci alebo individuálnej pomoci: Platnosť schémy skončí 31. decembra 2013.

Posledný termín predloženia žiadosti o dotáciu je 31.október 2013.

Posledný termín schválenia žiadostí je 31. december 2013.

Účel pomoci: Účelom pomoci je úhrada straty vzniknutej chovateľovi zvierat z dôvodu nariadených veterinárnych opatrení.

Účelom pomoci sú straty podľa čl. 10 ods. 2 bod a) písm. ii), bod c), ods. 3 a 8 nariadenia Komisie.

Použil sa článok 10 ods. 2 až 8 nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“).

Oprávnenými nákladmi sú straty podľa čl. 10 ods. 2 bod a) písm. ii), bod c), ods. 3 a 8 nariadenia Komisie.

Príslušný sektor hospodárstva: Sekcia A – Poľnohospodárstvo, lesníctvo a rybolov (odvetvie v súlade s NACE Rev.2).

Prvotná výroba poľnohospodárskych výrobkov uvedených v prílohe I. Zmluvy o založení ES.

Názov a adresa orgánu poskytujúceho pomoc: Poskytovateľ pomoci:

Ministerstvo pôdohospodárstva SR (ďalej len „ministerstvo“)

Dobrovičova 12

812 66 Bratislava

SLOVENSKO/SLOVAKIA

Tel. +421 259266111

Internetová stránka: http://www.land.gov.sk Dotácie

Pôsobnosť ministerstva je ustanovená zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

Vykonávateľ schémy:

Pôdohospodárska platobná agentúra (ďalej len „platobná agentúra“)

Dobrovičova ul. 12

815 26 Bratislava

SLOVENSKO/SLOVAKIA

Tel. +421 259266111

Internetová stránka: http://www.apa.sk Sekcia štátnej pomoci

Platobná agentúra je rozpočtovou organizáciou ministerstva, ktorá vznikla 1. decembra 2003 na základe zákona č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov.

Zabezpečuje administráciu podporných mechanizmov v sektore pôdohospodárstva.

Internetová stránka: http://www.land.gov.sk Dotácie

http://http://www.land.gov.sk/sk/index.php?navID=161&id=1491

Ďalšie informácie: Predmetom schémy je poskytnutie pomoci chovateľovi hospodárskych zvierat so sídlom v Slovenskej republike po ukončení nariadených veterinárnych opatrení na úhradu strát spôsobených karanténnymi povinnosťami v dôsledku nariadeného opatrenia vydaného príslušnou Regionálnou veterinárnou a potravinovou správou.

Kompenzácia straty (ďalej len „dotácia“) podľa tejto schémy je priamou formou štátnej pomoci v zmysle článok 5 ods. 1 písm. a) zákona o štátnej pomoci. Pomoc sa poskytuje chovateľovi zvierat jednorázovo formou dotácie.

Ing. Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Č. Pomoci: XA 127/09

Členský štát: Slovenská republika

Región: všetky regióny v rámci Slovenskej republiky, t.j. Bratislavský kraj, Západné Slovensko, Stredné Slovensko, Východné Slovensko.

Názov schémy štátnej pomoci alebo názov spoločnosti prijímajúcej individuálnu pomoc: Schéma štátnej pomoci na eradikáciu a prevenciu ochorení zvierat.

Právny základ: Právnym základom pre poskytnutie pomoci sú:

zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),

článok 10 ods. 1 a ods. 3 až 8 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy o štátnej pomoci pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“),

článok 10 ods. 3, 4 a 5, článok 46 zákona č. 39/2007 Z. z. o veterinárnej starostlivosti (ďalej len „zákon č. 39/2007 Z. z.“),

článok 4 ods. 4, článok 8 ods. 2, článok 8a) a článok 21 až 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon č. 523/2004 Z. z.“).

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Objem finančných prostriedkov určených na realizáciu schémy zverejní ministerstvo na svojej webovej stránke http://www.land.gov.sk

Predpokladaný objem finančných prostriedkov v rámci schémy je na rok 2009 max.: 6 638 784 EUR

Predpokladaný objem finančných prostriedkov v rámci schémy je na jeden rok od roku 2010 max.: 6 638 784 EUR

Celkový predpokladaný rozpočet na poskytnutie pomoci na eradikáciu a prevenciu ochorení zvierat je v priebehu obdobia rokov 2009 – 2013 max.: 33 193 920 EUR

Maximálna hodnota pomoci: Hrubá hodnota pomoci chovateľovi zvierat nesmie presiahnuť 100 % oprávnených nákladov.

Dátum implementácie: Schéma nadobúda platnosť a účinnosť od dátumu pridelenia idetifikačného čísla žiadosti o výnimku a uverejnenia súhrnných informácií na webovej stránke Generálneho riaditeľstva Európskej komisie pre poľnohospodárstvo a rozvoj vidieka a schéma sa následne zverejňuje na webovej stránke ministerstva: http://www.mpsr.sk

Zmeny v schéme je možné vykonať formou písomných dodatkov. Zmeny okrem zmien formálneho a administratívneho charakteru budú oznámené Európskej komisii formou súhrnných informácií a vstúpia do platnosti po uverejnení súhrnných informácií na internetovej stránke DG AGRI.

Zmeny v európskej legislatíve podľa bodu B. tejto schémy alebo v akejkoľvek s ňou súvisiacej legislatíve musia byť premietnuté do schémy v priebehu šiestich mesiacov od nadobudnutia ich účinnosti.

Trvanie schémy štátnej pomoci alebo individuálnej pomoci: do 31. decembra 2013.

Posledným termínom predkladania žiadostí je termín zverejnenia Plánu veterinárnej prevencie a ochrany štátneho územia SR – 31. decembra 2013.

O poskytnutí pomoci bude rozhodnuté najneskôr do 31. decembra 2013, t.j. do termínu platnosti schémy, resp. v súlade s Plánom veterinárnej prevencie a ochrany štátneho územia Slovenskej republiky a plánmi eradikácie na príslušný fiškálny rok.

Účel pomoci: Účelom poskytnutia pomoci je podporiť malé a stredné podniky pri eradikácii a prevencii ochorení zvierat v príslušnom kalendárnom roku a to kompenzáciou oprávnených nákladov.

Pri schéme štátnej pomoci sa použil článok 10 ods. 1 a ods. 3 až 8 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy o štátnej pomoci pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“).

Pri schéme štátnej pomoci oprávnenými nákladmi je hodnota služby a tovaru, ktorú poskytuje ŠVPS SR chovateľovi zvierat prostredníctvom úradných veterinárnych lekárov alebo súkromných veterinárnych lekárov, ktorí vykonávajú štátne veterinárne činnosti v rámci Plánu veterinárnej prevencie a ochrany štátneho územia Slovenskej republiky a plánov eradikácie v príslušnom fiškálnom, resp. rozpočtovom roku.

Oprávnenými nákladmi je hodnota služby a tovaru, ktoré sa vykonajú alebo použijú pri realizácii Plánu veterinárnej prevencie a ochrany štátneho územia Slovenskej republiky a plánov eradikácie.

Príslušný(-é) sektor(-y) hospodárstva: Sekcia A – Poľnohospodárstvo, lesníctvo a rybolov (odvetvie v súlade s NACE Rev.2).

Odvetvie

Divízia 01 – Pestovanie plodín a chov zvierat, poľovníctvo a služby s tým súvisiace.

Skupina 01.6 – Služby poskytované v poľnohospodárstve a služby súvisiace so zberom úrody.

Trieda 01.62 – Služby súvisiace s chovom zvierat.

Podtrieda 01.62.0 – Služby súvisiace s chovom zvierat.

Sektor poľnohospodárskej prvovýroby týkajúci sa chovu: hovädzieho dobytka, ošípaných, oviec a kôz, hydiny a koní.

Prvotná výroba poľnohospodárskych výrobkov uvedených v prílohe I. Zmluvy o založení ES.

Názov a adresa orgánu poskytujúceho pomoc: Poskytovateľ pomoci:

Ministerstvo pôdohospodárstva SR (ďalej len „ministerstvo“)

Dobrovičova ul. 12

812 66 Bratislava

SLOVENSKO/SLOVAKIA

Tel. +421 259266111

Webová stránka: http://www.land.gov.sk Dotácie

Vykonávateľ schémy:

Štátna veterinárna a potravinová správa Slovenskej republiky (ďalej len „ŠVPS SR“)

Botanická 17

842 13 Bratislava

SLOVENSKO/SLOVAKIA

Tel. +421 260257212

Webová stránka: http://www.svps.sk

Internetová stránka: http://www.land.gov.sk Dotácie

http://www.land.gov.sk/sk/index.php?navID=161&id=1492

Ďalšie informácie: Štátna pomoc sa poskytuje formou subvencovanej služby a tovaru prostredníctvom poverenej organizácie ŠVPS SR.

V rozpočtovej kapitole ministerstva sú pre príslušný kalendárny rok rozpočtované predpokladané obligatórne výdavky na zabezpečenie chodu rozpočtových a príspevkových organizácií rezortu vrátane ŠVPS SR.

Predpokladané finančné prostriedky pre ŠVPS SR sú alokované v programe „08W Potravinová bezpečnosť, zdravie a ochrana zvierat a rastlín“ na realizáciu Plánu veterinárnej prevencie a ochrany štátneho územia SR a programy eradikácie. Tieto finančné prostriedky sú určené na pokrytie bežných a kapitálových výdavkov ŠVPS SR a ňou riadených rozpočtových organizácií Krajskej veterinárnej a potravinovej správy Slovenskej republiky (ďalej len „KVPS SR“) a Regionálnej veterinárnej potravinovej správy Slovenskej republiky (ďalej len „RVPS SR“). Rozpočet na KVPS SR a RVPS SR je rozpisovaný a v prípade potreby upravovaný ŠVPS SR. Podľa zákona č. 291/2002 Z. z. je ŠVPS SR a ňou riadené rozpočtové organizácie KVPS a RVPS povinné realizovať svoj rozpočet výlučne prostredníctvom Štátnej pokladnice.

ŠVPS SR zadefinuje konkrétne choroby, úkony a testy, ktoré sa budú poskytovať na základe schémy štátnej pomoci na eradikáciu a prevenciu ochorení zvierat v Pláne veterinárnej prevencie a ochrany štátneho územia pre príslušný fiškálny, resp. rozpočtový rok, ktorý zverejní v úradnom vestníku začiatkom príslušného kalendárneho roka.

Príslušné RVPS uzatvoria zmluvy s poverenými úradnými veterinárnymi lekármi z Komory veterinárnych lekárov SR (súkromní veterinárni lekári) na základe požiadaviek zadefinovaných ŠVPS SR. Po vykonaní požadovaných úkonov, súkromní veterinárni lekári predložia faktúry za vykonanú činnosť na príslušnú RVPS 1 x mesačne najneskôr však do konca nasledujúceho mesiaca.

Faktúry musia obsahovať aj prílohy s podrobným rozpisov úkonov, cestovného, prípadne kópie faktúr za nakúpený materiál. Faktúry budú uhradené až po odbornej, vecnej a číselnej kontrole vykonanej pracovníkmi príslušnej RVPS.

V prípade štátnej pomoci určenej na zakúpenie vakcín, ŠVPS SR tieto obstará formou verejného obstarania a následne budú distribuované chovateľom prostredníctvom súkromných veterinárnych lekárov.

Laboratórne testy zahrnuté do štátnej pomoci budú vykonané jednotlivými Štátnymi veterinárnymi a potravinovými ústavmi a Štátnym veterinárnym ústavom vo Zvolene na základe žiadaniek na laboratórne vyšetrenie z jednotlivých RVPS. Po vykonaní testov zašle ústav na príslušnú RVPS odpočtový list s presnou identifikáciou úkonov a sumou podľa cenníka laboratórnej diagnostiky. Sumu uvedenú v odpočtovom liste si môžu jednotlivé ústavy odpočítať z viazaných finančných prostriedkov poskytnutých z rozpočtu MP SR až po odbornej, vecnej a číselnej kontrole vykonanej pracovníkmi príslušnej RVPS.